Rikunarita-ORG/Wikinium huggingface dataset:
# Jerúsalem

| Flagg | Skjøldur |
| --- | --- |
|  |  |
| Grunddáta |
| Land: |  Ísrael/Vestari Áarbakki |
| Borgarstjóri: | Zaki al-Ghul (austur) Nir Barkat (vestur) |
| Vídd: | 125.156 km2 |
| Íbúgvar (2012): | 933 200 |
| Íbúgvatættleiki: | 5.768/km2 |
| Netsíða: | Jerusalem.muni.il |

**Jerúsalem** ella Jorsalir (hebreiskt: *יְרוּשָׁלַיִם‎* ella *Yerushaláyim*, arábiskt: *القُدس* ella *al-Quds*) í Ísrael er heilagur býur hjá jødum, kristnum og muslimum. Innan fyri gamla býarmúrin er mesti halgidómur jødanna - Grátimúrurin, sum er tað einasta, ið er eftir av templi Sálamons. [*tørvar keldu*] Tætt við Grátimúrin er Tempulfjallið, haðan islamski profeturin Muhammed fór til himmals. Heilagasti staðurin hjá teimum kristnu er kirkjan á heilagu grøvini, har Jesus varð gravsettur, og haðan hann reis upp frá deyðum. [*tørvar keldu*] Tað var í Jerúsalem, at Jesus var krossfestur, og har doyði hann á Golgataheygnum, og tað var í Jerúsalem, at tann kristna kirkjan var stovnað fyrsta hvítusunnudag. [*tørvar keldu*] Tað hevur tí staðist stríð um, antin jødar einsamallir skulu ognast henda bý, og fleiri mæla til, at hann kemur at vera ein altjóða býur. [*tørvar keldu*]

Fyrst í 1980-árunum tók ísraelska stjórnin avgerð um, at gera Jerúsalem til høvuðsstað Ísraels. Áður var Tel Aviv høvuðsstaður. Tel Aviv hevði verið høvuðsstaður síðani hin minniliga 14. mai 1948, tá ið Dávid Ben Gurion lýsti Ísrael sum sjálvstøðugt ríki.

* Útsýnið yvir býin.
* Damaskusportrið í Jerúsalem.
# Maryland

| Flagg | Skjaldarmerki |
| --- | --- |
|  |  |
|  |
| Land: |  USA |
| Alment mál: | Enskt (*de facto*) |
| Høvuðsstaður: | Annapolis |
| Størsti býur: | Baltimore |
| Innlimað: | 28. apríl 1788 |
| Guvernørur: | Larry Hogan (R) |
| Vídd: | 32 133 km² |
| Íbúgvar (2013): | 5,884,563 |
| fyri km²: | 230/km² |
| Tíðarzona: | UTC -5/-4 |
| Heimasíða: | www.maryland.gov |

**Staturin Maryland** (enskt: *State of Maryland*) er ein lutstatur har eysturi í USA og hevur mark við District of Columbia, Pennsylvania, Delaware, Virginia og West Virginia. Maryland hevur umleið 5,9 mió. íbúgvum. Eyknevni er Hin frælsi staturin (enskt: *The Free State*). Í 1788 bleiv Maryland stakríki í USA. Marylands flagg var eitt hitt fyrsta í USA. Flaggið er eyðkent við sínum ólík sniði og reinu linjum.

## Søga

### Norðbúgvar á rannsóknarferð

Norðbúgvar í Grønlandi sigldu vestur um Labradorhav til Amerika. Teir komu til Nýfundlands og granskaðu strondina heilt suður til Chesapeake Bay í Marylandi. Tað prógvar, at víkingar komu til USA 500 ár undan Kolumbusi.

## Politikkur

### Deyðarevsing

Sum tann 18. staturin í USA hevur Maryland í apríl 2013 gjørt av at strika deyðarevsingina. Frameftir verður lívlangt fongsul uttan rætt til royndarleyslating tann harðasta revsing, sum fólk kunnu fáa har, og avgerðin ber í sær, at fimm deyðadømdir fangar fáa dómin broyttan. Maryland hevur havt deyðarevsing líka síðani 1683, tá økið var bretskt hjáland, men dómsvaldið hevur ikki brúkt revsingina síðani 2005. Guvernørurin í Maryland, demokraturin Martin O'Malley, hevur verið íðin talsmaður fyri at seta deyðarevsingina úr gildi.

## Landafrøði

Susquehannafossur.
Í norðri hevur Maryland mark við Pennsylvania, í eystri við Delaware, í suðri við Virginia, og í vestri við West Virginia. Høvuðsstaðurin eitur Annapolis og størsti býurin er Baltimore. Baltimore er stórur havnabýur; haðani varð fyrr nógv kol útflutt til Evropa. Út fyri Annapolis í Marylandi er ein oyggj, Kent Island (81.9 km2). Hon er størsta oyggin og eisini tann fólkaríkasta oyggin í Marylandi. Nógvar aðrar stórar oyggjar eru, t.d. Bloodsworth Island (64,7 km2), Smith Island (23,8 km2), Deal Island (13,9 km2), Taylors Island (10,78 km2), Tilghman Island (7,4 km2), Assateague Island (partvís í Virginia), Poplar Island, Tangier Island, Hooper's Island, v.f.
# Mallorka

Mallorka| Lokalt navn: *Mallorca* |
| --- |
| Flag of Majorca |
| Mallorka (Spania)  Staðsetingin av sjálvstýrandi økinum Balearoyggjar |
| Jarðfrøði |
| Staður |
Miðjarhavið |
| Koordinatar |  |
| Oyggjabólkur |
Balearoyggjar |
| Oyggjar tilsamans |
5 |
| Størstu oyggjar |
Balearoyggjar |
| Vídd |
364.011 km2 (140.545 sq mi) |
| Hægsta upphevjan |
1.445 m (4.741 ft) |
| Hægsta punkt |
Puig Major |
| Land |
| **Spania** |
| Landslutur |
Balearoyggjar |
| Størsta búpláss |
Palma (pop. 404,681) |
| Fólkafrøði |
| Fólkatal |
859,289 (pr. 2015) |
| Tættleiki |
240,45 /km2 (622,76 /sq mi) |

**Mallorka** er ein oyggj í Miðjarðarhavinum, ið politiskt hoyrir til Spania. Landið liggur í oyggjabólkinum, ið nevnist Balearoyggjar. Fólkatalið er umleið 859.000 íbúgvar. Uml. helvtin av fólkunum á oynni býr í høvuðstaðnum Palma. Í 2016 væntar oyggin at fáa yvir tíggju milliónir ferðafólk á vitjan. Tað er meira enn ein millión fleiri enn í 2015, tá 8,8 milliónir vitjaðu størstu oynna á Balearoyggjunum í Miðjararhavi. Ein einstakan dag í august í 2015 vóru ein millión ferðafólk á oynni – tað er líka nógv, sum tað eru fastbúgvandi á Mallorka. Oyggjarnar hava tó fyrimunir av ferðavinnuni. Triðja hvørt arbeiðspláss hevur beinleiðis tilknýti til ferðavinnuna, og ferðavinnan stendur eisini fyri helminginum av búskaparliga virkseminum.

## Keldur
# Thales

Aristoteles
**Thales** (umleið 624 BC – umleið 546 BC) var ein griksur heimspekingur frá Miletus. Aristoteles roknaði hann fyri at verða tann fyrsta av teimun griksu heimspekingunum.

Thales royndi at fáa greiði á nátúrligum fyribrigdum uttan at leita til tað yvurnátúrliga. Eisini varð hann tann fyrsti at føra fram eina hypotesu og er tí í dag kendur sum "faðirin at vísindini".

## Vatn sum grundarlag

Mest kenda meiningin hjá Thales er hansara kosmologiska thesa ið byggur á at vatn er upprunin til alt. Alt er vatn og vatn er alt, bara í ymiskum formi.
# Wiltshire

Wiltshire
**Wiltshire** (stytt *Wilts*) er eitt enskt greivadømi (*county*),
sum liggur í útsynningsparti av Onglandi.

Í 2018 búðu meiri enn 720 túsund fólk í økinum, sum er 3.485 ferkilometrar til víddar.
Størstu býir eru Swindon, Salisbury, Trowbridge og Chippenham.

Miðdepilin er í Trowbridge.

### Landafrøðiliga grannalagið

Í útnorðri og norðri hevur Wiltshire mark við Gloucestershire,
í landnorðri við Oxfordshire, í eystri við Berkshire,
í ein landsynning við Hampshire, í suðri við Dorset,
og í vestri við Somerset.

Býir í Wiltshire
Flaggið hjá Wiltshire
### Fyrisitingarliga uppbýtið

Til 2009 var greivadømið býtt upp í hesi øki (*districts*):

| Øki (*district*) | Kort |
| --- | --- |
| 1. Salisbury
2. West Wiltshire
3. Kennet
4. North Wiltshire
5. Swindon (*unitary authority*)
 |  |

Síðan 2009 eru bara hesi 2 øki eftir:

| Øki (*district*) | Kort |
| --- | --- |
| 1. Wiltshire (*unitary*) (Wiltshire Council)
2. Swindon (*unitary*) (Swindon Borough Council)
 |  |

## Myndir

* Miðbýurin í Swindon
* Ráðhúsið í Trowbridge
* Dómkirkjan í Salisbury
* Brúgv í Bradford on Avon
* Fornminni frá steinøldini í Stonehenge
* Landslagið eystan fyri Calne

## Ávísingar úteftir

* wiltshire.gov.uk Almenna heimasíða hjá Wiltshire County Council
* Wiltshire, wikivoyage.org (á enskum)

## Keldur

 *Hendan greinin um **Ongland** er ein stubbi. Tú kanst hjálpa Wikipedia við at víðka hana*
# Lutheranisma

Lutherska rósan
Málningur av Martin Luther, 1529
**Lutheranisman** (lutherdómur) er ein kristin trúgv, sum er ein grein av protestantismuni. Lutheranisman er størsti trúarbólkur í Skandinavia, Týsklandi og Dakota í USA og er høvuðstrúgvin í m.a. Svøríki, Noregi, Íslandi og Finnlandi. Fólkakirkjan í Føroyum er eisini evangelisk-luthersk. Lutheranisma byggir á læru Martin Luther. Hann innførdi hesa nýggju læru tíðliga í 16. øld í Týsk-rómverska ríkinum, talan var um eina endurnýggjan og broyting av tí katólsku trúnni. Evangelisk-lutherska trúgvin breiddi seg til fleiri lond í 16. øld, og varð hetta tíðarskeiði seinni nevnt Reformasjónin. Tað eru fleiri ymiskir trúarbólkar innan kristindómin, og er Luteranisman ein teirra. Av teimum umleið 2 milliardir kristnu í heiminum eru umleið 70 milliónir av teimum lutheranarar.

Lutherrósan var persónliga innsiglið hjá Martini Luther og kemur fyrstu ferð fyri á einum brævi frá 1517. Eftir hvat ið skilst teknaði Luther sjálvur rósuna. Svarti krossurin í reyða hjartanum ímyndar treytaleysu trúnna á tann krossfesta Krist og kærleikan í boðskapinum. Hvíta rósan ímyndar gleðina, troystina og friðin í trúnni. Bláa bakgrundin er ein sinnismynd av andaligu og trúarligu vónini um himmalska gleði, sum, sambært Luther, byrjar longu her á foldum. Gylti ringurin, ið kransar bláa litin, boðar, at himmalska gleðin varir í allar ævir og er dýrbærari enn aðrar gleðir og aðrir ágóðar.

## Sí eisini

* Protestantisma
# Addis Ababa

|  |
| --- |
|  |
| Land: |  Etiopia |
| Vídd: | 530.14 km² |
| Íbúgvar (2009): | 3 230 771 |
| fyri km²: | 6,094/km² |
| Mál: | Amhariskt |
| Heimasíða: | www.addisababacity.gov.et |

Høvuðsstaðurin í Etiopia, **Addis Abeba(amhariskt; Āddīs Ābebā)*, er størsti býur í Etiopia. Addis Abeba hevur 3,2 mió íbúgvar. Býurin veksur skjótt, og har búgva mong flóttafólk úr Norðuretiopia og Eritrea. Alt ov fá hus eru til alt fólkið, og eini 20 000 børn eru heimleys. Mong fólk búgva í fátækrabýlingum, har sum hvørki er reint vatn ella toilett. Ikki er óvanligt, at stór húski - eini 8 til 10 fólk - búgva í einum rúmi.
# Tübingen universitet

*Alte Burse*, Tübingen 2012.
**Tübingen universitet** (týskt: *Eberhard Karls Universität Tübingen*) í Tübingen í Týsklandi varð sett á stovn í 1477.

## Teirra millum, sum hava gingið á Tübingen, eru

* Georg Wilhelm Friedrich Hegel
* Friedrich Hölderlin
* Christiane Nüsslein-Volhard
* Paul Tillich
# Adobe

Logo hjá Adobe.
**Adobe** (Adobe Inc.) ger forrit til framleiðslu- og tænastuvinnuna og er førandi innan video-, mynda- og ljóðviðgerð. Millum víðagitnu forritini hjá Adobe eru til dømis Photoshop, Acrobat, Illustrator og Premiere Pro. Adobe hevur høvuðsskrivstovu sína í San Jose, Kalifornia. Felagið varð stovnað í 1982 í Mountain View í Kalifornia, USA.
# Kalda kríggið

Tobi Smith og Kenneth á Lakjuni
**Kalda kríggið** í 2005 var eitt kríggj ímillum Klaksvík og Havn, har talan var um eina ákæran um at Jørgen Niklasen (fíggjarmálaráðharri) hevði koyrt fullur og skuldi tú sigast frá sessinum. Klaksvík tók illa ímóti og valdi tí at gera hóttanir, at um Havna fólk ikki lótu Jørgen fara, so var talan um ein bumbu flúgvara sum var keyptur frá danum tann 12. mai.

Føroayr var býtt ímillum Norðuroyggja og Suðurstreymoy. Og tað vóru tvær bygdir ið bardust um oddasessin, megi og tað var Havn og Klaksvík.

Milliónir fólk sóu myndir, tá ið Tobi gekk á mánanum
Tobi Smith hevði stóra frammgongd við rúmdartøkni, men hann bleiv sinnisjúkur aftaná henda túr.

Stórsta hendingin undir krígnum var, at ein kavbátur bleiv burtur. Hetta er helst hent vegna at Norðoyingar hava sett minur á sjógv við nótabátum.

Eisini bleiv Kenneth á Lakjuni hildin fangi á Sornfellinum aftaná tað bleiv uppdaga at hann hevði importera eina rúgvu av granadum úr Saudi Arabia til Føroyar.

Kríggjið kom at enda aftaná Tobi Smith fór marsjerandi við einari stórari fjøld oman í løgtingið við eini maskinbyrsu.

friðarsáttmálin bleiv undirskrivaður á Sandi og 10 fólk lótu lív. Eftir hesa ringu tíð í Føroyum kom fígfjarkreppan í 2008.

Eftir 10 ár, var Tobi Smith givin Nobel heiðursløn, fyri sítt megnar arbeiði innan føroyska stríði í 2005.

Seinni bleiv Tobi eitt skald, har hann hjálpti Heðin Brú við skaldsøguni “Fegar á ferð”

Kenneth hevði eina verði lagnu. Kenneth bleiv dømdur fyri, ólógliga vápnasmugling og hann bleiv deyðadómdur hin 19. Mars 2009.
# 1993

**1993** var sambært gregorianska kalendaranum eitt vanligt ár, ið byrjaði á einum fríggjadegi.

## Hendingar

* 1. januar - Kekkoslovakia verður býtt upp í tvey: Kekkia og Slovakia.
* 18. januar - Marita Petersen verður vald til løgmann
* 18. mai - Ófriður tekur seg upp í Keypmannahavn eftir ein ES -fólkaatkvøðu. 113 byrsuskot verða skotin av løgregluni ímóti mótmælarunum og 11 fólk verða særd.
* 30. november - Fossbankin letur aftur.

### Ítróttur

#### Fótbóltur

* 25. apríl - Kýpros-Føroyar 3-1 (2-0) í Limassol – HM-undankapping (Uni Arge, 82.)
* 22. mai - Belgia-Føroyar 3-0 (1-0) í Bruxelles – HM-undankapping
* 6. juni - Føroyar-Wales 0-3 (0-1) á Toftum – HM-undankapping
* 16. juni - Føroyar-Kekkoslovakia 0-3 (0-3) á Toftum – HM-undankapping
* 11. august - Føroyar-Noreg 0-7 (0-4) á Toftum – vinardystur
* 8. september - Føroyar-Rumenia 0-4 (0-1) á Toftum – HM-undankapping

## Føðingar

* 9. januar - Aminata Savadogo, lettnesk songkvinna
* 21. mars - María Ólafsdóttir, íslendsk songkvinna

## Andlát

* 16. januar - Jón Páll Sigmarsson, íslendskur kraftamaður (f. 1960)
* 1. oktober - Jóhan Hendrik Sigurð Joensen, føroyskur rithøvundur og tjóðveldismaður (f. 1911)
# Summar-OL 2008

XX Olympic Winter Games| Vertsbýur | Beijing, Kina |
| Motto | *One World, One Dream Fyrimynd:Noitalics* |
| Luttakandi tjóðir |
204 NOC |
| Luttakandi ítróttafólk |
10.942 (4.637 kvinnur, 6.305 menn) |
| Læt upp alment | Forseta Kina Hu Jintao |
| Ítróttarfólksins lyfti | Zhang Yining |
| Dómarans lyfti | Huang Liping |
| Olympiskur kyndil | Li Ning |

**Olympisku summarleikirnir 2008** vóru teir 29. í røðini av nýtíðar olympisku leikunum og vóru hildnir í Peking í Kina millum 8 og 24. august 2008.

## Keldur
# 5. februar

|  |  |  |
| --- | --- | --- |
| << | **Februar 2026** | >> |
| Má | Tý | Mi | Hó | Fr | Le | Su |
|  |  |  |  |  |  | 1 |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 |  |
| **MMXXVI** |

**5. februar** er dagur 36 í árinum í gregorianska kalendaranum. 329 dagar eru eftir av árinum (330 dagar um skotár er).

## Hendingar

* 1922 - Fyrsta útgávan av Reader's Digest (*Det Bedste*) kemur út í USA.
* 1931 - Bretski rasarakoyrarin Malcolm Campbell setur á Daytons nýtt heimsmet í at koyra skjótt á landi, ferðin hjá honum er 394 km/h.
* 1987 - Iran fremur eitt rakettálop móti Bagdad í Irak.
* 1994 - Serbiskar mortaragranatir raka eitt marknaðarpláss í Sarajevo, sum er fult av fólki.

## Føðingar

* 1804 - Johan Ludvig Runeberg, finskt skald (d. 1877)
* 1910 - Francisco Varallo, argentinksur fótbóltsleikari (d. 2010)
* 1919 - Andreas Papandreou, grikskur politikari (d. 1996)
* 1932 - Cesare Maldini, italskur fótbóltsleikari (d. 2016)
* 1946 - Charlotte Rampling, ensk sjónleikarinna.
* 1969 - Michael Sheen, walisiskur sjonleikari.
* 1972 - Mary, krúnprinsessa Danmarkar.
* 1975 - Giovanni van Bronckhorst, niðurlendskur fótbóltsleikari.
* 1985 - Cristiano Ronaldo, portugisiskur fótbóltsleikari.
* 1992 - Neymar, brasilskur fotboltsleikari.
* 1996 - Stina Blackstenius, svensk fotboltsleikarinna.

## Andlát

* 1769 - Cajsa Warg, svenskur høvundur, sum skrivaði eina kenda kókibók (f. 1703).
* 2014 - Robert A. Dahl, amerikanskur granskari (f. 1915).
* 2020 - Kirk Douglas, amerikanskur sjónleikari (f. 1916).
* 2021 - Christopher Plummer, kanadiskur sjonleikari (f. 1929).
* 2023 - Pervez Musharraf, pakistanskur forseti (f. 1943).

|  |
| --- |
| Januar | Februar | Mars | Apríl | Mai | Juni | Juli | August | September | Oktober | November | Desember |
# 28. februar

|  |  |  |
| --- | --- | --- |
| << | **Februar 2026** | >> |
| Má | Tý | Mi | Hó | Fr | Le | Su |
|  |  |  |  |  |  | 1 |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 |  |
| **MMXXVI** |

 **28. februar** er dagur 59 í árinum í gregorianska kalendaranum. 306 dagar eru eftir av árinum (307 dagar um skotár er).

## Hendingar

* 1648 - Tann dansk-norski kongurin **Christian 4.** doyr, 70 ára gammal.
* 1922 - Stórabretland uppgevur harradømið yvir **Egyptalandi**, ið gerst sjálvstøðugt kongsveldi.
* 1981 - Judosamband Føroya (JUDO Føroyar) verður sett á stovn.
* 1986 - Svenski forsætismálaráðharrin Olof Palme verður myrdur.
* 1991 - Flógvakríggið endar.

## Føðingar

* 1901 - Linus Pauling (d. 1994)
* 1923 - Charles Durning, amerikanskur sjónleikari (d. 2012)
* 1929 - Frank Gehry, kanadiskur arkitektur.
* 1939 - Lisbeth L. Petersen, fyrrverandi borgarstjóri í Havn, løgtingslimur og formaður í Sambandsflokkinum (d. 2024).
* 1942 - Dino Zoff, italskur fótbóltsleikari.
* 1944 - Sepp Maier, týskur fótbóltsleikari.
* 1955 - Gilbert Gottfried, amerikanskur sjónleikari og skemtari (d. 2022).
* 1993 - Emmelie de Forest, donsk songkvinna.

## Andlát

* 1877 - Napoleon Nolsøe (f. 1809)
* 1963 - Rajendra Prasad, indiskur forseti (f. 1884)
* 1986 - Olof Palme, svenskur politikari (f. 1927)
* 2011 - Jane Russell, amerikonsk sjónleikarinna (f. 1921)

## Keldur

|  |
| --- |
| Januar | Februar | Mars | Apríl | Mai | Juni | Juli | August | September | Oktober | November | Desember |
# Barain

**مملكة البحرين
Kongsríki Barein**|

|  |  |
| --- | --- |
|  (Flagg Barein) |  (Skjaldarmerki Barein) |

 |
| Tjóðarslagorð: Onki |
| Tjóðsangur: بحريننا |
|  |
| **Alment mál** | Arabiskt |
| **Høvuðsstaður** | Manama |
| **Kongur** | Hamad ibn Isa Al Khalifah |
| **Forsætisráðharri** | Khalifah ibn Sulman Al Khalifah |
| **Fullveldi** | 16. desember 1971 (frá Stóra Bretland) |
| **Vídd**  - tilsamans  - vøtn (%) |   750 km² 0 % |
| **Íbúgvar**  - tilsamans 2011  - tættleiki |   1 234 571 1 598/km² |
| **Gjaldoyra** | Bareinskur dinarur (BHD) |
| **Tíðarøki** | UTC +3 |
| **Økisnavn á alnetinum** | .bh |
| **Telefonkota** | `+973` |
|  |

**Kongsríkið Barein** er eitt lítið oyggjaland í Persaflógvanum. Barein var fyrsta oljulandið á Arábianesinum. Stórar oljukeldur hava gjørt Barein ovurríkt, og oljuídnaður er høvuðsvinna. Oljukeldur og reinsingarstøðir geva nógvum fólki arbeiði, men ferðavinnan kastar eisini nógv av sær. Nú eru oljukeldurnar skjótt tómar. Mesta av Barein er heit, turr og grýtut oyðimørk. Høvuðsstaðurin eitur Manama.

Í 1986 varð koyrandi eftir byrging til Saudiarábia. Nógvir saudar fara til Barein at stuttleika sær, tí á oynni halda tey ikki islamisku lógirnar sum í Saudiarábia. Islamisku lógirnar banna til dømis fólki at drekka alkohol.

## Landalæra

Barein er lítil oyggj, ikki longri enn 48 km (nakað sum Streymoyggin). Veðurlagið er heitt og turt, og næstan alt landið er oyðimørk. Av tí at har regnar so lítið, ber bara til at dyrka, um vatn verður veitt á markirnar. Fast vegasamband – brýr og byrgingar – er ímillum høvuðsoynna Barein og grannaoyggjarnar Al Muharraq og Sitrah. Fast vegasamband er eisni inn á meginlandið til Saudi-Arabia, ið Barein hevur tætt samband við. Oyggin Barein er bara 48 km long, hinar oyggjarnar eru upp aftur smærri.

## Búskapur

Oljuvinnan er høvuðsvinnan. Tey funnu olju og natúrgass í Flógvanum tíðliga. Meira enn helvtin av tí olju, sum er tøk í heiminum nú á døgum, er í Flógvanum. Úr boritornunum í oyðimørkini brennur natúrgassið, sum kemur upp saman við oljuni. Nú ið oljan er um at vera uppi, hevur perluveiða tikið seg upp aftur. Perlutíðin er frá juni til september. Perlukavararnir kava niður á botn við søkki uppi á sær; útgerð teirra er annars bara ein nasaklemma, knivur og kurv at leggja skeljarnar í. Dýrastu perlurnar eru fannhvítar og bera á ljósareytt.

## Fólkið

Hóast Barain er ein muslimsk tjóð, so hava kirkjur, hindu-tempul og jødiskar synagogur verið á oynni í nógv ár. 52,6% av íbúgvunum eru tilflytarar, so Barain er sera fjølbroytt, bæði etniskt og mentanarliga.